שו"ת רשב"ץ (תשב"ץ)/חלק ג/קצד
שאלה קצד:
עוד שאלת מי שהקדיש ס"ת לב"ה ורוצה להתגדל בו ולהעלותו לבימה הוא או אחר תחתיו אם רשאי בכך או אם יכולין לעכב על ידו הפרנסים:

תשובה:
דבר זה תלוי בשע' הקדש אם הקדישו על תנאי שתהי' לו חזקה זו ושיהי' יכול למנות אחר תחתיו קטן ממנו יתקיים תנאו ואם לא השאיר חזקה אלא לו לבדו הצבור יכולין לעכב על אחר שאינו גדול כמו המקדיש שכבוד התור' הוא שיתכבדו בה גדולי הקהל וכמו שאמרו בירושלמי דיומא בפ' בא לו (ה"א) ע"י בני אדם גדולים התור' מתעלה בהם ואם אין שם תנאים ויש מנהג בזה בעיר יעשו כמנהגם שכל אלו הדברי' תלוים במנהג וכשיקבע המנהג חזר הדבר להיות דין: